R O Z H O D N U T I E

riaditeľa Národného bezpečnostného úradu o zriadení príspevkovej organizácie
 
 
Národný bezpečnostný úrad podľa § 21 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov vydáva
 
 
Zriaďovaciu listinu príspevkovej organizácie 
 
KOMPETENČNÉ A CERTIFIKAČNÉ CENTRUM KYBERNETICKEJ BEZPEČNOSTI

zo dňa 16.12.2019 v znení dodatku č. 1 zo dňa 06.04.2021, dodatku č. 2 zo dňa 30.10.2023
a dodatku č. 3 zo dňa 04.03.2025
 
 
 
Čl. I 
Názov, sídlo a identifikačné číslo organizácie 
 
 
Zriaďovateľ:			Národný bezpečnostný úrad Budatínska 30 851 06 Bratislava
IČO: 36061701
Názov organizácie:		Kompetenčné a certifikačné centrum kybernetickej bezpečnosti 
Sídlo organizácie: 		Na Družstvo 125, 916 25 Brunovce 
IČO:				52839052 
Forma hospodárenia: 		štátna príspevková organizácia
Dátum zriadenia organizácie: 	1. január 2020 
 
 
Čl. II 
Vymedzenie predmetu činnosti 
 
(1) Základným poslaním Kompetenčného a certifikačného centra kybernetickej bezpečnosti (ďalej len „Kompetenčné centrum“) je vo verejnom záujme napomáhať k plneniu odborných úloh Národného bezpečnostného úradu (ďalej len „zriaďovateľ“) v oblasti kybernetickej bezpečnosti, ochrany utajovaných skutočností, šifrovej ochrany a dôveryhodných služieb.

(2) V rámci vymedzeného predmetu činností Kompetenčného centra sú najmä úlohy:

a) národného priemyselného, technologického a výskumného centra v oblasti kybernetickej bezpečnosti podľa osobitného predpisu[footnoteRef:1],  [1:  Nariadenie EÚ č. 2021/887 ktorým sa zriaďuje Európske centrum priemyselných, technologických a výskumných kompetencií v oblasti kybernetickej bezpečnosti a sieť národných koordinačných centier ] 


b) realizácia a komplexná implementácia projektov z európskych štrukturálnych a investičných fondov, Kohézneho fondu a iných finančných nástrojov Európskej únie a zabezpečenie ich prevádzky, 

c) plnenie činností týkajúcich sa ochrany utajovaných skutočností, kybernetickej bezpečnosti a dôveryhodných služieb podľa pokynov zriaďovateľa, 

d) plnenie úloh orgánu posudzovania zhody podľa osobitného predpisu[footnoteRef:2], najmä pre nasledujúce objekty posudzovania: [2:  Zákon č. 56/2018 Z. z. posudzovaní zhody výrobku, sprístupňovaní určeného výrobku na trhu a o zmene a doplnení niektorých zákonov v znení zákona č. 307/2018 Z. z.  ] 

· certifikácia audítorov a manažérov kybernetickej bezpečnosti podľa osobitného predpisu[footnoteRef:3] a podľa normy STN EN ISO/IEC 17024,  [3:  Zákon č. 69/2018 Z. z. o kybernetickej bezpečnosti a o zmene a doplnení niektorých zákonov 4 Nariadenie EÚ č. 2019/881 o agentúre ENISA a o certifikácii kybernetickej bezpečnosti informačných a komunikačných technológií ] 

· certifikácia integrovaných systémov manažérstva kvality, manažérstva informačnej bezpečnosti, manažérstva IT služieb a manažérstva kontinuity činností, podľa normy STN EN ISO/IEC 17021, 
· certifikácia výrobkov, procesov a služieb v oblasti kybernetickej bezpečnosti podľa osobitného predpisu4 a podľa normy STN EN ISO/IEC 17065. 

e) realizácia auditu kybernetickej bezpečnosti podľa osobitného predpisu[footnoteRef:4] u prevádzkovateľa základnej služby s cieľom potvrdiť účinnosť prijatých bezpečnostných opatrení a plnenie požiadaviek stanovených zákonom,  [4:  § 29 ods. 1, 2 a 5 Zákona č 69/2018 Z. z. o kybernetickej bezpečnosti a o zmene a doplnení niektorých zákonov ] 


f) vykonávanie činnosti autorizovanej osoby podľa osobitného predpisu[footnoteRef:5] pri overovaní zhody so štandardmi technických prostriedkov, systémových prostriedkov, mechanických zábranných prostriedkov, technických zabezpečovacích prostriedkov, systémov a prostriedkov šifrovej ochrany informácií,  [5:  Zákon č. 215/2004 Z. z. o ochrane utajovaných skutočností a o zmene a doplnení niektorých zákonov v znení neskorších predpisov ] 


g) výkon vzdelávacích aktivít, najmä: 
· vzdelávanie pre oblasť kybernetickej bezpečnosti, ochrany utajovaných skutočností šifrovej ochrany a dôveryhodných služieb podľa osobitného predpisu[footnoteRef:6]    [6:  Zákon č. 568/2009 Z. z. o celoživotnom vzdelávaní v znení neskorších predpisov ] 

· odborná podpora procesu výchovy a vzdelávania pre oblasť kybernetickej bezpečnosti, ochrany utajovaných skutočností šifrovej ochrany a dôveryhodných služieb zameraného na rozvoj detí alebo žiakov v kontexte ich digitálnych zručností, v súlade s osobitným predpisom[footnoteRef:7]   [7:  zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov ] 

· organizovanie kurzov, školení a seminárov pre oblasť kybernetickej bezpečnosti, ochrany utajovaných skutočností šifrovej ochrany a dôveryhodných služieb,    
· zabezpečenie služieb súvisiacich s organizáciou a technickým zabezpečením vzdelávacích aktivít pre zriaďovateľa, 

h) organizácia a vedenie kampaní na zvyšovanie povedomia v kybernetickej bezpečnosti, 

i) vykonávanie vedeckej a výskumnej činnosti a vývoja v oblasti kybernetickej bezpečnosti, informačno-komunikačných technológií a prevádzky sietí,

j) vykonávanie zónových meraní a meraní nežiadúceho elektromagnetického 
vyžarovania technických prostriedkov a prostriedkov šifrovej ochrany informácií 
k) poskytovanie konzultácií a poradenskej činnosti v oblasti kybernetickej bezpečnosti, ochrany utajovaných skutočností, šifrovej ochrany a dôveryhodných služieb,  

l) vykonávanie znaleckej a expertíznej činnosti podľa osobitného predpisu[footnoteRef:8],  [8:  Zákon č. 382/2004 Z. z. o znalcoch, tlmočníkoch a prekladateľoch a o zmene a doplnení niektorých zákonov v znení neskorších predpisov ] 


m) zabezpečovanie služieb súvisiacich s technickou správou a administratívnymi činnosťami pre potreby zriaďovateľa, 

n) návrh, vývoj a dohľad nad bezpečnosťou prevádzkovaných informačných 
systémov,   

o) zabezpečovanie služieb spojených so správou, údržbou a upratovaním nehnuteľností pre zriaďovateľa, 

p) poskytovanie ubytovacích, stravovacích a doplnkových služieb pre zriaďovateľa, 

q) plnenie ďalších súvisiacich činností podľa pokynov zriaďovateľa. 

(3) Predmet činnosti Kompetenčného centra a pôsobnosť štatutárneho orgánu sa riadi štatútom, ktorý schvaľuje zriaďovateľ. 

(4) Kompetenčné centrum sa môže stať členom združenia alebo združení. 
 
 
Čl. III 
Forma hospodárenia 
 
(1) Kompetenčné centrum je príspevkovou organizáciou s vlastnou právnou subjektivitou, zriadenou zriaďovateľom, napojenou na rozpočet zriaďovateľa, ktorý mu každoročne poskytuje na plnenie predmetu činností príslušný finančný príspevok. 

(2) Hospodárenie Kompetenčného centra sa riadi zákonom č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov a ostatnými, s tým súvisiacimi všeobecne záväznými právnymi predpismi. 

(3) Kompetenčné centrum v postavení príspevkovej organizácie, so súhlasom zriaďovateľa a v súlade so zákonom č. 523/2004 Z. z. o rozpočtových pravidlách verejnej správy a o zmene a 
doplnení niektorých zákonov v znení neskorších predpisov, môže vykonávať podnikateľskú činnosť. Náklady na podnikateľskú činnosť musia byť však kryté výnosmi z tejto činnosti. Príjmy a výdavky na podnikateľskú činnosť bude Kompetenčné centrum rozpočtovať a sledovať na samostatnom účte.  

Čl. IV 
Štatutárny orgán 
 
(1) Štatutárny orgán je kolektívnym orgánom (ďalej aj „predstavenstvo“). Predstavenstvo riadi činnosť Kompetenčného centra a koná v jeho mene, rozhoduje o všetkých záležitostiach Kompetenčného centra.

(2) Predstavenstvo má najmenej troch členov. Predseda predstavenstva je generálnym riaditeľom. 

(3) Predsedu predstavenstva a členov predstavenstva vymenúva a odvoláva zriaďovateľ. 

(4) Podpisovanie za Kompetenčné centrum upravuje článok VII. 
 
 
Čl. V 
Vecné a finančné vymedzenie majetku 
 
(1) Kompetenčné centrum spravuje majetok vo vlastníctve Slovenskej republiky, ktorý mu bol zverený na plnenie úloh vymedzených touto zriaďovacou listinou v súlade so svojím poslaním a predmetom činnosti. 

(2) Kompetenčné centrum hospodári s hnuteľným majetkom štátu, ktorý mu bol zverený, a ktorý nadobudol svojou vlastnou činnosťou z výnosov od času svojho zriadenia. 

(3) Hodnotu hnuteľného majetku vedie Kompetenčné centrum každoročne v súvahe príspevkovej organizácie. 

(4) Majetok štátu vedie Kompetenčné centrum vo svojej účtovnej a operatívnej evidencii. 
 
 
Čl. VI 
Organizačný poriadok 
 
(1) Podrobnosti o vnútornej organizácii a činnosti Kompetenčného centra a jeho vzťah k úradu upravuje štatút Kompetenčného centra a organizačný poriadok. Organizačný poriadok po predchádzajúcom súhlase dozornej rady schvaľuje predstavenstvo.  

 
Čl. VII 
Podpisový poriadok 
 
(1) Vo všetkých veciach sú oprávnení konať v mene Kompetenčného centra súhlasným prejavom vôle najmenej dvaja členovia predstavenstva, z ktorých jeden musí byť vždy generálny riaditeľ.

(2) V prípade, že funkcia generálneho riaditeľa nie je dočasne obsadená, v mene Kompetenčného centra konajú súhlasným prejavom vôle spoločne dvaja členovia predstavenstva.

(3) Predstavenstvo je oprávnené preniesť kompetenciu konať za Kompetenčné centrum na iné osoby, ktoré sú v pracovnoprávnom vzťahu ku Kompetenčnému centru; rozsah a spôsob konania týchto osôb určí v samostatnom podpisovom poriadku Kompetenčného centra.

(4) Podpisovanie pri konaní v mene Kompetenčného centra sa vykoná tak, že k vytlačenému alebo napísanému menu organizácie a k menám a funkciám podpisujúci pripoja svoj podpis.

 


Čl. VIII 
Záverečné ustanovenia 
 
(1) Kompetenčné centrum sa zriaďuje na dobu neurčitú. 

(2) Zmenu a doplnenie zriaďovacej listiny je oprávnený vykonať riaditeľ úradu. 

(3) Táto zriaďovacia listina nadobúda účinnosť 01. januára 2020. 
 
 
 
 
 
 
JUDr. Roman Konečný riaditeľ 
 
